text: Teenagemor på 15: Jeg vil beholde mit barn
  06 december 2014 kl. 15.55
  Teenage-mor med sin nyfødte baby holder sig skjult for de sociale myndigheder. Nu fortæller hun sin historie til TV SYD
  
  Den 15-årige mor forsvandt med sin nyfødte søn tirsdag den 25. november, da Aabenraa Kommune ville tvangsfjerne barnet. 
  Kommunen er bekymret for den nyfødte drengs helbred og trivsel. 
  Siden har både Aabenraa Kommune og Syd- og Sønderjyllands Politi bedt offentligheden om hjælp til at finde mor og barn, men på trods af massevis af henvendelser er politiet endnu ikke kommet på spor af den unge mor. 
  Nu har den unge mor kontaktet TV SYD for at fortælle sin version af historien. 
  Hør en del af interviewet her:
  Da den 15-årige blev gravid, gik hun i 8. klasse. Graviditeten var et uheld og blev først opdaget, da den hun var 6 måneder henne. 
  Siden da har kommunen været inde i hendes liv.
  Efter få uger som nybagt mor, ville kommunen tvangsfjerne sønnen. Derfor gik den unge mor under jorden. 
  Nu vil den unge mor gerne ud fra sit skjul - men ikke så længe kommunen fastholder, at sønnen skal tvangsfjernes. 
  Hør teenagemoderens mor:
  
  